
	AUDITo išvada

	DĖL BIRŠTONO SAVIVALDYBei nuosavybės teise priklausančio turto ir savivaldybės patikėjimo teise valdomo valstybės turto 2013 metais valdymo,naudojimo ir disponavimo juo teisėtumo

	


2014 m. liepos 17 d. Nr. 3-17
                 Vykdydama Vietos savivaldos įstatymo 27 straipsnio 9 dalies 10 punktą, Lietuvos ir 2014 metų Birštono savivaldybės kontrolės ir audito tarnybos veiklos planą, Birštono savivaldybės kontrolierė atliko Birštono savivaldybės 2013 metų savivaldybei nuosavybės teise priklausančio turto ir savivaldybės patikėjimo teise valdomo valstybės turto 2013 metų ataskaitos auditą, lyginant duomenis su duomenimis pateiktais konsoliduotųjų ataskaitų rinkinio duomenimis, nustatyti ar turtas valdomas, apskaitomas, naudojamas ir disponuojama juo teisės aktais nustatytiems tikslams.
                  Vadovybės atsakomybė.

                  Birštono savivaldybės savivaldybės administracijos direktorius yra atsakingas už Savivaldybei nuosavybės teise priklausančio turto ir Savivaldybės patikėjimo teise valdomo valstybės turto (toliau – Turto ataskaita) parengimą ir pateikimą. Pagal Valstybės ir savivaldybių turto valdymo ir disponavimo juo įstatymo 15 straipsnio 3 punktą Savivaldybės administracija savivaldybei nuosavybės teise priklausančio turto ir savivaldybės patikėjimo teise valdomo valstybės Turto ataskaitą rengia ir teikia Savivaldybės kontrolieriui, o iki liepos 1 d. teikia savivaldybės tarybai.
                  Auditoriaus atsakomybė.

                  Pagal Vietos savivaldos 27 straipsnio 1 dalies 2 punktą ir 9 dalies 10 punktą Savivaldybės kontrolierius rengia ir kiekvienais metais iki liepos 15 dienos teikia Savivaldybės tarybai išvadą dėl savivaldybei nuosavybės teise priklausančio turto bei patikėjimo teise valdomo valstybės turto naudojimo, valdymo, disponavimo juo teisėtumo.
                  Mūsų pareiga, remiantis atliktu auditu, pareikšti nepriklausomą nuomonę apie Birštono savivaldybei nuosavybės teise priklausančio turto ir savivaldybės patikėjimo teise valdomo valstybės turto naudojimą, valdymą, disponavimo juo teisėtumą.

                  Siekiant nustatyti, ar savivaldybei priklausantis turtas ir patikėjimo teise valdomas valstybės turtas teisingai apskaitomas, valdomas ir disponuojama juo teisės aktų nustatyta tvarka lyginome įstaigų parengtų 2013 metų Turto ataskatų ir suvestinės Turto ataskaitos duomenis su į finansinių ataskaitų rinkinių formų  ir priedų  įtrauktais atitinkamo laikotarpio nefinansinio turto, finansinio turto ir įsipareigojimų duomenimis, bei atsižvelgėme į Lietuvos Respublikos Vyriausybės nustatytus Turto ataskaitos pildymo reikalavimus. Audito metu buvo vertinami suvestinės Turto ataskaitos Privatizavimo fondo, Iždo ir Savivaldybės Turto ataskaitos duomenys lyginant jas su atitinkamais konsoliduotųjų ataskaitų rinkinių formų ir priedų duomenimis.

Auditas atliktas pagal Tarptautinių audito standartų reikalavimus, kuriuose nustatyta, kad auditą turime planuoti taip, kad gautume pakankamą užtikrinimą ar 2013 metų Savivaldybei nuosavybės teise priklausantis turtas ir patikėjimo teise valdomas valstybės turtas teisingai apskaitomas, valdomas ir disponuojama juo laikantis teisės aktų reikalavimų.  Audito metu surinkome įrodymus, kuriais pagrindėme Birštono savivaldybės Turto ataskaitų duomenų atitikimą  konsoliduotųjų ataskaitų rinkinyje pateiktiems duomenims. Manome, kad surinkti audito įrodymai suteikia pakankamą pagrindą mūsų nuomonei dėl Savivaldybei nuosavybės teise priklausančio turto ir patikėjimo teise valdomo valstybės turto valdymo, naudojimo, disponavimo juo teisėtumo ir jo naudojimo įstatymo nustatytiems tikslams.
             Auditas suplanuotas ir atliktas taip, kad būtų galima gauti pakankamą pagrindą tvirtinti, jog nėra reikšmingų informacijos iškraipymų asignavimų valdytojų buhalterinės apskaitos ir atskaitomybės dokumentuose, įvertinti Savivaldybės administracijos sukurtas ir taikomas kontrolės priemones tinkamai informacijai iš kitų asignavimų valdytojų gauti.
            Audito metu surinkta įrodymai, kuriais pagrįsta Birštono savivaldybės administracijos biudžeto lėšų apskaitos sistemos ir vidaus kontrolės, finansinės atskaitomybės ataskaitų parengimo ir pateikimo, savivaldybės turto naudojimo, disponavimo juo teisėtumo, vertinimas.

            Mūsų nuomone, visais reikšmingais atžvilgiais 2013 metais Birštono savivaldybės administracijoje ir kitose biudžetinėse įstaigose savivaldybės lėšos ir  turtas buvo valdomi, naudojami, disponuojama jais teisėtai ir naudojami įstatymų nustatytiems tikslams.

           Audito išvadą pateikiame su audito ataskaita.
Savivaldybės kontrolierė



Zita Pranckevičienė

	
	


